Colton-konspirasjonen

## Kommandanter

Kieron Kobbel
Farvaldr II
 Marcellus av Langstye

## Styrker

St. Berenice klosterhær
Ira Colton
 Theodor Fachtna
 Flynns gardister

**Colton-konspirasjonen** var en politisk sammensvergelse konstruert av rådsmedlemmer i kongeriket Flynn i 502 A.Æ. Lederen deres, Kieron Kobbel, var hjernen bak det hele, støttet av familiene Fachtna, Artaxerxes, Trosoloi og Verz.

## ***Historie***

### **Forspill**

Da Farvaldr Arrian arvet tronen fra Symeon Julius i 493 A.Æ., sørget han for at farens tanker om oppbyggingen av kongeriket fortsatte. For å kunne blidgjøre den stadig voksende adelsstanden, sørget Farvaldr for at de nye aristokratene ble gjort til grever av diverse landområder. De nærmeste grevskapene til hovedstaden var imidlertid ledet av fjerne eller nære slektninger av rådsmedlemmene.

Etterhvert som Rådet og kongehuset ekspanderte sine landegrenser, ble det snart behov for en mektigere og sterke landadel. Svaret ble markiene, som alle underkastet seg grevene og deres vasaller. Dette utgjorde en trussel for blant andre Kieron Kobbel: i hans posisjon som *Consiliario,* fungerte Kieron som Rådets militære og rettslige sirkels rådgiver. Han kom allikevel fra små kår, og følte et sterkt hat mot monarken og hans familie for at de ikke ville godkjenne ham som en ekte del av hoffet. Dette hatet vokste i større grad da han fikk greie på at kongen aktet å erstatte medlemmene av Rådet med markier. Han var ikke alene om å føle at posisjonen hans var truet.

### **Medlemmene**

Kieron allierte seg med en håndfull rådsmedlemmer, som alle hadde vendettaer mot kongefamilien på sin måte: Kieorn aktet ikke å miste posisjonen på grunn av egoet sitt, Conall Fachtna følte seg snytt etter at hans våpen til hæren førte til en slik ekspansjon at han ville miste posisjonen blant Flynns elite, Tiernan Verz ønsket å redde landet fra økonomisk ruin, Lucius og Peony Artaxerxes hadde en stor gjeld til diverse kreditorer som de ikke fikk dekket fordi kongen ikke ga dem land etter felttogene sine, Ellanher Trosoloi var en manipulerende adelsmann som ikke ønsket å miste en posisjon til en høyerestilt adelsmann i navnet.

### **Ugler i mosen**

På et tidspunkt ble allikevel Conalls kone, Alana, oppmerksom på ektemannens merkelig natur, hvilket hun senere avslørte kom av hans innblanding i en Colton-konspirasjonen. I et forsøk på å sikre sønnen deres en god stilling, hadde Alana forlovet ham med kongens vordende drostes søster – en stilling som ville tilfalle sønnen hvis noe skulle tilstøte alle andre Gregorius-er. Alana kontaktet sin lensherre, markien av Langstye, som senere ga henne navnet på de resterende rådsmedlemmene. Alana allierte seg med Ellanhers søster, Elena, om å myrde Ellanher og sikre monarkiet. Langstye varslet huset Gregorius, som sørget for at Conall og Tiarnán ble myrdet og likvidert.

Rundt samme tid ble Ira Colton, Gaius Gregorius' bastard, hyret inn av Langstye og kongen. Hun ble sendt for å hjelpe til i mordene på rådsmedlemmene. Én etter én falt de for hennes triks: Kieron, Tiernan, Lucius, Peony ble alle myrdet mens de sov, Ellanher og Tiarnán ble myrdet mer grotesk – hovedsakelig for deres manipulasjon av kvinner.

### **Etterspill**

Lucius og Peony Artaxerxes var begge ledere av St. Berenice klosterhær, og hadde fått dem til å slutte seg til konspirasjonen. Både de og klosterhæren ble eliminert ved at Theodor Fachtna og en håndfull andre soldater deserterte og fortalte det til Ira Colton. For sin lojalitet til monarkiet, ble Theodor og hans familie spart for de følgende henrettelsene av klosterhæren. Ettersom broren og nevøen hans også var døde, arvet Theodor setet som ridder av Hrondias. Ira fikk tilbudet om å bli den nye kapteinen av klosterhæren, men hun takket nei. Hun fikk istedenfor Acre, hvis hun myrdet Artaxerxes-enes arving: Berenice Artaxerxes – for å hindre komplott fra familien. Stillingen som kaptein gikk derfor videre til Theodor. Da han døde var det sønnen, Lucius, som tok begge posisjonene.